Document ID: 31992D0446

31992D0446
L 247/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РEШЕНИЕ НА КОМИСИЯТА
от 27 юли 1992 година
относно въпросниците към директивите за водния сектор
(92/446/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/464/ЕИО на Съвета от 4 май 1976 г. относно замърсяването на водната околна среда на Общността, причинено от определени опасни вещества (1), изменена с Директива 91/692/ЕИО от 23 декември 1991 г. за стандартизиране и рационализиране на докладите за прилагане на някои директиви, свързани с околната среда (2), и по-специално член 13, параграф 1 от нея, както и съответните разпоредби на други директиви, посочени в приложение I към Директива 91/692/ЕИО,
като взе предвид Директива 75/440/ЕИО на Съвета от 16 юни 1975 г. относно изискванията за качество на повърхностните води, предназначени за производство на питейна вода в държавите-членки (3), последно изменена с Директива 91/692/ЕИО, и по-специално член 9а от нея,
като взе предвид Директива 80/778/ЕИО на Съвета от 15 юли 1980 г. относно качеството на водата, предназначена за консумация от човека (4), последно изменена с Директива 91/692/ЕИО, и по-специално член 17а от нея,
като взе предвид Директива 76/160/ЕИО на Съвета от 8 декември 1975 г. относно качеството на водите за къпане (5), последно изменена с Директива 91/692/ЕИО, и по-специално член 13 от нея,
като има предвид, че от държавите-членки се изисква да изготвят доклад за изпълнението на определени директиви на Общността въз основа на въпросници или схеми, изготвени от Комисията; като има предвид, че съгласно член 6 от Директива 91/692/ЕИО тези въпросници или схеми се изготвят от Комисията, подпомагана при тази задача от комитет, съставен от представители на държавите-членки и председателстван от представители на Комисията;
като има предвид, че мерките, предвидени в настоящото решение, са в съответствие със становището, изразено от гореспоменатия комитет, или не са били предмет на становище на комитета в срока, определен от председателя на комитета;
ПРИЕ НАСТОЯЩОТО РЕШЕНИЕ:
Член 1
Въпросниците, които се съдържат в приложението, се приемат.
Член 2
Адресати на настоящото решение са държавите-членки.
Съставено в Брюксел на 27 юли 1992 година.

Labels: 12
15
20